​​

Saksliste sentralstyremøte 04/24

Norges Blindeforbunds Ungdom

Fredag 19- søndag 21 april

Husveg, Oslo

Innholdsfortegnelse

[SAK 038/24 Godkjenning av innkalling og saksliste 2](#_Toc167040388)

[SAK 039/24 Invitasjoner 2](#_Toc167040389)

[SAK 040/24 Orienteringer 2](#_Toc167040390)

[SAK 041/24 Interessepolitisk arbeid 4](#_Toc167040391)

[SAK 042/24 Kommunikasjon 4](#_Toc167040392)

[SAK 043/24 Regionene rundt 5](#_Toc167040393)

[SAK 044/24 Kontoret rundt 6](#_Toc167040394)

[SAK 045/24 Sentralstyrets arbeidsgiveransvar 6](#_Toc167040395)

[SAK 046/24 Årsmelding for 2023 6](#_Toc167040396)

[SAK 047/24 Årsregnskap 2023 og revisjon 7](#_Toc167040397)

[SAK 048/24 Økonomisk redegjørelse for første kvartal 7](#_Toc167040398)

[SAK 049/24 Økonomisk retningslinjer for Norges Blindeforbunds Ungdom 7](#_Toc167040399)

[SAK 050/24 Eksterne prosjekter 2023 7](#_Toc167040400)

[SAK 051/24 Deltakelse på Blindeforbundets leirer 8](#_Toc167040401)

[SAK 053/24 Evaluering av Spark VM 9](#_Toc167040402)

[SAK 054/24 Tillitsvalgtkonferansen 9](#_Toc167040403)

[SAK 055/24 Landsmøte 2024 9](#_Toc167040404)

[SAK 056/24 Samarbeidsmøte med trygghetsgruppa 10](#_Toc167040405)

[SAK 057/24 Forventninger til trygghetsgruppa 10](#_Toc167040406)

[SAK 058/24 Retningslinjer for varsling 10](#_Toc167040407)

[SAK 059/24 Datoplan 2023 11](#_Toc167040408)

#

#

#

#

#

#

#

#

#

#

#

#  SAK 038/24 Godkjenning av innkalling og saksliste

Styreleder, Silje Solvang, åpner møtet.

**Vedtak:** Innkalling og saksliste godkjennes og møtet ble åpnet kl 18:10

#

# SAK 039/24 Invitasjoner

a) Unga med Synnedsättnings (US) avholder sin Riksstämma 4.-7. juli i Härnösand.

Casper skulle sjekke opp om han hadde anledning til å delta, men det viste seg dessverre at han ikke hadde. Sentralstyret melder derfor med beklagelse tilbake til US at vi ikke har mulighet til å delta på deres riksstämma.

b) Invitasjon til Nordisk leir i Danmark.

Maren sjekker opp med komiteen om mer informasjon om blant annet dato

c) Silje orienterte om invitasjonen til å nominere medlemmer til å være med å dele ut Unge funksjonshemmedes likestillingspris

Silje legger ut informasjon i tillitsvalgtsgruppa på Facebook.

# SAK 040/24 Orienteringer

a) Orientering fra Norges Blindeforbunds Landsstyremøte.

William orienterte fra Norges Blindeforbunds landsstyremøte 5. april. 24. Det ble avholdt digitalt over Teams. De gikk igjennom årsmeldingen, avtalen lokalt ansatte, revidering av etiske retningslinjer, valgbarhet i Norges Blindeforbund, og interessepolitiske temaer.

b) Orientering fra Barne- og ungdomstinget (BUT).

Silje Madelen og Maren orienterte om barne- og ungdomstinget til LNU. Det ble i år blant annet valgt ny styreleder, Jacob Aanderaa. I tillegg vedtok de også LNUs arbeidsprogram for de to kommende årene.

c) Orientering fra Statpeds ungdomsråd.

Silje orienterte fra møtet med Statpeds ungdomsråd. Hun stilte spørsmål til Statped både om elevkurs for 2024, der det ble orientert om at det mest sannsynlig ikke blir elevkurs i denne perioden. Hun spurte også om synspedagogutdanningen ved NTNU vil bli videreført, noe som ble bekreftet.

d) Orientering fra det interessepolitiske nettverket til unge funksjonshemmede.

Silje orienterte om møte i det interessepolitiske nettverket til unge funksjonshemmede.

e) Orientering fra referansegruppe for “tilgjengelig utdanning” prosjektet.

Silje og Maren orienterte fra møtet med referansegruppen for forskningsprosjektet “tilgjengelig utdanning”, som NBfU og NTNU samarbeider om. Gruppen består av Silje Solvang, Maren Gjærde Tryggestad, Henning Knudsen, Dina Brandtzæg, Sondre Norland og Sunniva Ljosland. Gruppen skal i samarbeid med forskerne utarbeide spørsmål som kan brukes i spørreundersøkelsen som skal sendes ut til forskningsprosjektets deltakere.

 f) Orientering fra boklansering med Redd Barna.

Silje orienterer om boklansering med Redd Barna. Hun har vært med å skrive et kapittel i boken Redd Barna lanserer 22. juni i år. Silje skal delta på boklanseringen og holde en appell om synshemmedes erfaringer vedrørende inkludering i idrett- og kulturliv som ung på hjemstedet sitt.

g) Orientering fra samarbeidet med Trollrock

Det ble i mars sendt ut en forespørsel til alle medlemmer om å delta i tilgjengelighetsgruppa til Trollrock-festivalen. Alle plassene er fylt opp og arbeidsgruppa er godt i gang.

h) Orientering fra FNs barnekomite

Dina Brandtzæg er valgt som en av fem barn i Norge til å utarbeide rapporten som skal vise hvordan det står til med barns rettigheter i Norge. De starter arbeidet i juni 2024.

 i) Statpeds brukerkonferanse 2024

Silje er igjen valgt til å delta i programkomiteen til Statpeds brukerkonferanse 2024. De starter arbeidet med konferansen i midten av mai 2024.

***Vedtak:*** *Sakene a-i tas til orientering.*

# SAK 041/24 Interessepolitisk arbeid

Silje Solvang orienterer om det interessepolitiske arbeidet.

Silje orienterte om skolebesøk hos studentene på “Fysisk aktivitet og funksjonshemming” ved Norges idrettshøgskole. Her har hun og idrettskoordinator i Blindeforbundet, Adrian Lindgren holdt gjesteforelesning om NBfU og vårt arbeid med inkluderende fysisk aktivitet, spesielt rettet mot kroppsøvingsfaget. Studentene fikk også prøvd å bruke mobilitetsstokk og spille goalball.

Silje orienterer om besøk hos kroppsøvings-studentene ved Universitetet i Sørøst-Norge. Her har hun sammen med Adrian Lindgren snakket om inkluderende kroppsøvingstimer. Studentene har også fått opplæring i ledsagerteknikk.

***Vedtak:*** *Saken tas til orientering.*

# SAK 042/24 Kommunikasjon

Maren orienterer om NBfUs kommunikasjonsarbeid. Hun gjennomgår også følgertallene på sosiale medier. 1 961 likerklikk på facebook, 2478 følgere på Instagram. Erfaringsmessig har såkalte “Reels” fungert godt, derav ønsker Maren å prøve å legge ut flere slike videoer.

Sentralstyret har ved flere anledninger blitt gjort oppmerksom på at bilder i våre sosiale medier ikke er synstolket. Dette til tross for at de ved publisering er blitt synstolket. Styret sjekker opp hvor feilen som har skjedd på enkelte bilder kan ligge, og skal fremover sjekke at synstolkningen fortsatt ligger ved når innlegget er publisert.

***Vedtak:*** *Saken tas til orientering.*

#

# SAK 043/24 Regionene rundt

De ulike representantene orienterer

**a) Region øst**

Henning orienterte om arbeidet i region øst. Regionen avholdt sitt årlige årsmøte 8. - 10. mars i Tønsberg. Fremover planlegger de for Lisebergtur i juni og videre samarbeid med Oslo kajakklubb

**b) Region sør**

Silje orienterer om arbeidet i region sør. Regionen har avholdt årsmøte, her ble de enig om å ikke arrangere egne arrangementer, men ser frem til å fortsette et godt samarbeid med de andre regionene.

**c) Region vest**

Regionskontakt for vest, William Skauen, orienterte om arbeidet i region vest. De har arrangert boblefotball i februar, og årsmøtehelg 12. - 14. april i Sogndal. Fremover planlegger de for friluftslivskurs eksternt finansiert av LNU og Lisebergtur med region Øst.

**d) Region HedOpp**

Region HedOpp planlegger ikke å avholde årsmøte i 2024. Dette fører til at regionen blir inaktiv. Sentralstyret ønsker videre å se på ulike løsninger for å skape engasjement i regionen. Forøvrig oppfordrer Sentralstyret de øvrige regionene til å invitere medlemmer fra HedOpp på sine arrangementer. Silje sender en e-post til medlemmer i region Hedopp om muligheten for å delta som delegater på Landsmøtet.

**e) Region midt**

Styreleder i region midt, Silje Madelen, orienterte om aktiviteten i region midt. De har arrangert goalballsamling Steinkjer hvor de inviterte Mental Helse Ungdom til å delta. De har også opparbeidet seg en solid ledsagerbank. De har nå avsluttet samarbeidet med Nyborg IL og flytta goalballtreningene til Steinkjer. Fremover skal de fortsette å samarbeide med ansvarlige for Steinkjerfestivalen, Ungdommens Kulturmønstring (UKM) i Trondheim og Jugend i Ålesund om tilgjengelighet for deltagere med funksjonsnedsettelser. Årsmøtet ble avholdt i Kristiansund med bading, god mat og selve årsmøtet. Fremover skal de blant annet søke eksterne midler for å arrangere sex- og samlivskurs som de ønsker å avholde i høst.

 **f) Region nord**

Silje Madelen orienterte. De avholdt årsmøtet 12. - 14. april i Tromsø. Aktivitetene besto av klatring, selve årsmøtet, og sosialisering. De planlegger nå årsmøtet 2025 i Mosjøen med blant annet hundekjøring.

***Vedtak:*** *Saken tas til orientering.*

# SAK 044/24 Kontoret rundt

Silje Solvang, som fyller daglig leder-funksjonen i påvente av tiltredelse fra ny daglig leder i juli, orienterer om status i administrasjonen. Ny daglig leder Kristina Haugen Moe tiltrer stillingen 15. juli. Silje og Maren skal i samråd med Norges Blindeforbund ha opplæring med Kristina i sommer. De begynner med å lage en plan for opplæring og gjøre klar kontorplassen hennes i juni.

**vedtak:** Saken tas til orientering.

#

# SAK 045/24 Sentralstyrets arbeidsgiveransvar

Silje og Henning orienterte. I dag har NBfU en daglig leder, som har arbeidsgiveransvar for de andre ansatte på kontoret, og Sentralstyret har arbeidsgiveransvaret for daglig leder, et ansvar som mellom styremøtene er delegert til styreleder. Styret diskuterte om det i fremtiden er opplagt at Sentralstyret skal ha dette arbeidsgiveransvaret, eller om det skal forsøkes å få dette inn under Blindeforbundet. Det understrekes at dette ikke får betydning for arbeidsforholdet til ny daglig leder, og at eventuelle endringer i så fall må gjøres med dennes samtykke.

**Vedtak:** Sentralstyret tok diskusjonen til orientering og gjenopptar saken når daglig leder har kommet på plass.

#

# SAK 046/24 Årsmelding for 2023

Silje og Maren orienteres om arbeidet med årsmeldingen for 2023. De er godt i gang med arbeidet, men mangler noen punkter herunder også økonomi. De skal jobbe videre med årsmeldingen, og fyller på økonomien når alle tall er klare.

***Vedtak:*** *Silje Solvang og Maren Gjærde Tryggestad arbeider videre med årsmeldingen, og legger frem et utkast for godkjenning på neste sentralstyremøte.*

#

# SAK 047/24 Årsregnskap 2023 og revisjon

På bakgrunn av at regnskapet for 2023 ikke var ferdig til planlagt tid med revisor, har vi vært nødt til å flytte revisjonen som egentlig var planlagt å avholdes i februar.

**Vedtak**: Ny dato for revisjon er planlagt å være 10. og 11. juni 2024

#

# SAK 048/24 Økonomisk redegjørelse for første kvartal

Økonomiansvarlig i Sentralstyret, Silje Madelen Ingvaldsen, informerer om NBfUs økonomi for første kvartal 2024.

Vi har fått inn de planlagte inntektene fra blant annet Bufdir. Ellers er det lite å rapportere om.

***Vedtak: Saken tas til orientering***

# SAK 049/24 Økonomisk retningslinjer for Norges Blindeforbunds Ungdom

Sentralstyret gjennomgikk de økonomiske retningslinjene for NBfU (se sak 24/24). Styret ser at det vil bli nødvendig å korte ned dokumentet, og endre noen punkter slik at dokumentet kan være noe lettere å forstå.

***Vedtak:*** *Henning Knudsen og William Skauen gjennomgår de økonomiske retningslinjene med sikte på å forenkle disse.*

#

# SAK 050/24 Eksterne prosjekter 2023

Sentralstyret orienteres om eksternt finansierte prosjekter som krever rapportering og revisjon i 2024, både de i regi av sentralleddet og regionenes prosjekter. Situasjonen på kontoret har medført at rapportering på flere av disse er utsatt, og frist for rapportering er derfor 1. mai.

Følgende prosjektet skal rapporteres på innen 1. august:

* Goalball
* Spark VM
* Kulturarrangementet
* Klatrekurset

**Vedtak:** Arbeidsgruppene ferdigstiller og sender inn rapport på de eksternt finansierte prosjektene.

#

# SAK 051/24 Deltakelse på Blindeforbundets leirer

Sentralstyret har de siste årene forsøkt å være til stede på Blindeforbundets sommerleirer, fortrinnsvis Ungdomsleir og Ung Uke, for å informere deltakerne om vårt tilbud. Sentralstyret ser på muligheten for at noen representanter drar på besøk også i år. Mange av Sentralstyrets medlemmer er selv tilstede på leirene, og kan derfor rekruttere potensielle medlemmer.

**Vedtak:** Sentralstyrets medlemmer forteller om, og rekrutterer potensielle medlemmer på ungdomsleir og UngUke.

#  SAK 052/24 Resolusjoner

Sentralstyret tar en status på resolusjonene som kom inn på landsmøte i 2023, hvilke som er fullført og ansvar for resterende.

“Vipps, det enkle er alltid det beste”:

Sentralstyret har tatt en gjennomgang, og ser at kostnadene som medfølger ved å opprette og ha en vipps-konto for store i forhold til nytteverdi.

"Kommunikasjonskurs":

Sentralstyret har sett på muligheten for et kurs om non-verbal kommunikasjon. Styret er enig i at dette kan være et godt tema for NBfU-konferansen, og ønsker å søke eksterne midler for dette.

“Vi krever at internasjonale filmer synstolkes”:

Sentralstyret har videresendt resolusjonen til kulturministeren. I tillegg har flere representanter fra Sentralstyret vært på besøk hos statlige direktorater og Redd Barna for å snakke om synstolkning.

“Vi er klare for en regnskapsrevolusjon” –

Blindeforbundet har besluttet å gi NBfU tilgang til deres nye digitale regnskapssystem når ny daglig leder tiltrer stillingen i juli.

“Kjære NBF, ta vår hånd og ledsag oss inn i fremtiden” –

Sentralstyret har videresendt protokollen til NBFs landstsyre.

“Et år som forandrer livet”:

Styret har jobbet mye rundt dette punktet. Blant annet har styret sendt inn høringsinnspill til “En folkehøyskole for alle”. I tillegg har styret jobbet for å få et fokus på temaet i Unge Funksjonshemmedes arbeidsprogram.

**Vedtak: Oppfølgingen av r**esolusjonene tas til orientering.

#

# SAK 053/24 Evaluering av Spark VM

Arbeidsgruppen orienterer fra Spark VM, og evalueringen som ble gjort i etterkant. Det var totalt 28 deltakere, og flere av NBfUs medlemmer endte opp på pallen. I tillegg til selve VM kunne deltakerne blant annet nyte badebasseng, badstue og boblebadet på Hurdal.

***Vedtak:*** *Sentralstyret takker arbeidsgruppen for et godt gjennomført spark-VM.*

#

# SAK 054/24 Tillitsvalgtkonferansen

*Tillitsvalgtkonferansen arrangeres 23.-25. august. Sentralstyret diskuterer aktuelle temaer og program. På årets TVK ønsker styret blant annet å fokusere på arrangementer, inkludering, rekruttering og teambuilding. Arbeidsgruppen består av Maren, Silje og Silje Madelen.*

***vedtak:*** *Maren Gjærde Tryggestad, Silje Madelen Ingvaldsen og Silje Solvang arrangerer TVK 2024.*

#

# SAK 055/24 Landsmøte 2024

Landsmøte 2024 vil bli avholdt 6.-8. september. entralstyret undersøker mulighetene for å avholde landsmøtet i Norges Blindeforbunds kafeteria. Styret ønsker å se på muligheten for overnatting på Thon Gyldenløve. Styret jobber videre med å forespørre møtefunksjonærer, målplan og eventuelle saker for innsending.

Silje sender invitasjon til DBSU, US, Unge funksjonshemmede, Blindeforbundet og LNU.

**vedtak:** Arbeidsgruppen for Landsmøte 2024 består av Henning, William, Maren og Knut. Konstituering, første innkalling, invitasjon til landsmøte, forslag til forretningsorden, saksliste og tidsskjema utarbeides.

# SAK 056/24 Samarbeidsmøte med trygghetsgruppa

Sentralstyret og Trygghetsgruppen møttes for å få snakket sammen om aktuelle saker.

Henning orienterte om datoplan sentralt og regionalt. Trygghetsgruppen påpekte at kommunikasjon via e-post fungerer fint. Gruppen er glad for at regionen etterspør via e-postlisten (Trygg@nbfu.no). De kunne imidlertid ønske seg noe tidligere beskjed på en del arrangementer, på denne måten er de sikker på at de kan stille med et medlem på alle overnattingsarrangementer.

Trygghetsgruppen og Sentralstyret diskuterer Trygghetgruppens bidrag på årets TVK. Trygghetsgruppen orienterer om noen temaer de ønsker å fokusere på. Herunder er blant annet håndtering av rusbruk på arrangementer, da dette er et økt problem blant unge. Sentralstyret sender Trygghetsgruppen forslag til program på TVK, så fort dette er klart.

***Vedtak:*** Sentralstyret takker Trygghetsgruppen for gode innspill, diskusjonen tas til orientering.

#

# SAK 057/24 Forventninger til trygghetsgruppa

Trygghetsgruppen fremmet et ønske om mer konkrete forventninger til trygghetsgruppens medlemmer. Styret og Trygghetsgruppen diskuterer forventninger. Herunder trygghetsgruppens rolle overfor arbeidsgruppen på arrangementer, varslingsutvalget og andre deler av organisasjonen.

***Vedtak:*** *Diskusjonen tas til orientering.*

# SAK 058/24 Retningslinjer for varsling

Sentralstyret og Trygghetsgruppen diskuterer Trygghetsgruppens rolle overfor NBfUs varslingsutvalg. Trygghetgruppen understreker at de mener koordinator for trygghetsgruppen ikke bør være en del av varslingsutvalget slik det er ment i dagens mandat, dette grunnet rollekonflikt. Sentralstyret ser videre på muligheten for å endre på varslingsutvalgets sammensetning.

**Vedtak:** Sentralstyret takker Trygghetsgruppen for gode innspill, diskusjonen tas til orientering.

#

# SAK 059/24 Datoplan 2023

2.-4. august: Sentralstyremøte, Oslo

23.-25. august: Tillitsvalgtkonferansen

6.-8. september: Landsmøte

oktober/november - prøver å få finansiert et høstkurs